rejauldu/bengali-wikipedia huggingface dataset:
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: অপসারণ --আফতাব (আলাপ) ১৭:৫৫, ১৯ মে ২০১৫ (ইউটিসি) সুজানা জাফর   – (অপসারণের প্রস্তাবনা দেখুনলগ দেখুন) () তার কর্মজীবনে উল্লেখযোগ্য কোন কাজের বর্ণনা নেই। কয়েকটি নাটক-বিজ্ঞাপনে দেশের বহু মডেলই কাজ করছে, এতে উল্লেখযোগ্যতার প্রমাণ পাওয়া যায় না। এই নিবন্ধ উইকিপিডিয়া:উল্লেখযোগ্যতা অনুসারে এখনো উল্লেখযোগ্য হয়ে ওঠে নি। মহীন রীয়াদ (আলাপ) ১৮:২৬, ২ মে ২০১৫ (ইউটিসি)  সুজানা জাফর নিবন্ধটি বিশ্বকোষীয় নয়। এছাড়া উইকিপিডিয়া:জীবিত ব্যক্তির জীবনী এবং উইকিপিডিয়া:যাচাইযোগ্যতা অনুযায়ী তিনি কোন উল্লেখযোগ্য ব্যক্তি নন। আমি এটি অপসারণের প্রস্তাব রাখছি।--Motiur Rahman Oni (আলাপ) ১০:২২, ১৭ মে ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল: দ্রুত রেখে দেয়া হল। অসম্পূর্ণতা কোন নিবন্ধ অপসারণের জন্যে কারণ হতে পারেনা। কোন নিবন্ধ অসম্পূর্ণ মনে হলে অসম্পূর্ণ ট্যাগ লাগান।  Ferdous (আলাপ) ০৪:২০, ২ সেপ্টেম্বর ২০১৯ (ইউটিসি) শামসুদ্দিন হীরা   – (অপসারণের প্রস্তাবনা দেখুনলগ দেখুন) () অসম্পূর্ণ পাতা Skh sourav halder (আলাপ) ০৩:১২, ২ সেপ্টেম্বর ২০১৯ (ইউটিসি)  ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
thumbnail|right|জৈন মন্দির পালি জেলা উত্তর ভারতের রাজস্থান রাজ্যের একটি জেলা। পালি শহরটি জেলা সদর। পালি জেলা যোধপুর বিভাগের একটি অংশ।  জনসংখ্যার উপাত্ত ২০১১ সালের আদমশুমারি অনুসারে পালি জেলার জনসংখ্যা ২,০৩৮,৫৩৩,   যা স্লোভেনিয়া বা মার্কিন যুক্তরাষ্ট্র নিউ মেক্সিকো রাজ্যের সমান। এটি জনসংখ্যার হিসাবে ভারতে ২২৫ তম স্থান (মোট ৬৪০ টির মধ্যে) অর্জন করে। জেলাটির বর্গকিলোমিটারে জনসংখ্যার ঘনত্ব ১৬৫ জন  (৪৩০ জন/বর্গ মাইল)।  ২০০১-২০১১-এর দশকে   জনসংখ্যা বৃদ্ধির হার ১১.৯৯% ছিল।  পালি জেলার লিঙ্গ অনুপাত রয়েছে ১,০০০ জন পুরুষ প্রতি ৯৮৭ জন মহিলা এবং শিক্ষার হার ৬৩.২৩%।  ভারতের ২০১১ সালের আদমশুমারির সময়ে, জেলার ৯৯.৫৫% জনগোষ্ঠী তাদের প্রথম ভাষা হিসাবে হিন্দি ভাষায় কথা বলেন।2011 Census of India, Population By Mother Tongue  জেলার শহর/গ্রামীণ জনসংখ্যা   ২০১১ সালের আদম শুমারির জন্য পালি জেলার মোট জনসংখ্যার মধ্যে ২২.৫৮ শতাংশ জেলার নগর অঞ্চলে বাস করে। শহরে মোট ৪৬০,০০৬ জন লোক বাস করেন, যার মধ্যে পুরুষ ২৩৭,৮৬৩ জন এবং মহিলা ২২২,১৪৩ জন। ২০১১ সালের আদমশুমারির তথ্য অনুসারে পালি জেলার নগর অঞ্চলে লিঙ্গ অনুপাত ৯৩৪। একইভাবে ২০১১ সালের আদমশুমারিতে পালি জেলায় শিশু লিঙ্গের অনুপাত ছিল ৮৮০। শহরাঞ্চলে শিশুর জনসংখ্যা (০- ৬) ছিল ৬১,৯০২ জন, এর মধ্যে পুরুষ ও মহিলা ছিলেন ৩২,৯৩৫ এবং ২৮,৯৬৭ জন। এই পালি জেলার শিশুসংখ্যা সংখ্যা মোট শহুরে জনসংখ্যার ১৩.৮৫%। ২০১১ সালের আদম শুমারি অনুসারে পালি জেলায় গড় সাক্ষরতার হার ৭৫.৮৪%, এর মধ্যে পুরুষ এবং মহিলার সাক্ষরতার হার যথাক্রমে ৮৭.১০% এবং ৬৩.৮৯%। প্রকৃত সংখ্যায় ৩০১,৯০৫ জন মানুষ শহরাঞ্চলে সাক্ষর, যার মধ্যে পুরুষ এবং মহিলা যথাক্রমে ১৭৮,৪৮৪ জন এবং ১২৩,৪২১ জন।  ২০১১ সালের আদমশুমারি অনুসারে সাক্ষরতার জেলার ৭৭.৪২% জনগোষ্ঠী গ্রামে বাস করে। জেলার পল্লী অঞ্চলে জনসংখ্যা ১,৫৭৭,৫৬৭ জন, যার মধ্যে পুরুষ এবং মহিলা যথাক্রমে ৭৮৭,৫৫৯ জন এবং ৭৯০,০০৮ জন। সাক্ষরতার জেলার গ্রামীণ অঞ্চলে, লিঙ্গ অনুপাত ১০০০ জন পুরুষ প্রতি ১০০৩ জন মহিলা। যদি পালি জেলার শিশুদের লিঙ্গের অনুপাতের তথ্য বিবেচনা করা হয়, তবে প্রতি ১০০০ জন ছেল প্রতি ৯০৫ জন মেয়ে রয়েছে।  গ্রামাঞ্চলে ০-৬ বছর বয়সী শিশুদের জনসংখ্যা ২৩৫,৫৩২ জন, যার মধ্যে পুরুষ ১২৩,৭৭১ জন এবং মহিলা ১১১,৮৭১ জন। পালি জেলার মোট পল্লী জনসংখ্যার ১৫.৭০% শিশু। ২০১১ সালের আদম শুমারি অনুসারে পালি জেলার গ্রামীণ অঞ্চলে সাক্ষরতার হার ৫৮.৪০%।  তথ্যসূত্র  বহিঃসংযোগ  বিষয়শ্রেণী:রাজস্থানের জেলা বিষয়শ্রেণী:পালি জেলা
অর্থনৈতিক ইতিহাস জাদুঘর (সাধারণত মুদ্রা জাদুঘর বা অর্থ জাদুঘর নামেও পরিচিত) হলো শ্রীলঙ্কার একটি মুদ্রা জাদুঘর। শ্রীলঙ্কার কলম্বো শহরের ৫৪ চ্যাথাম স্ট্রিটের সেন্ট্রাল পয়েন্ট ভবনে অবস্থিত। এই ভবনেই শ্রীলঙ্কার কেন্দ্রীয় ব্যাংকের প্রধান কার্যালয়।    ইতিহাস  ১৯১১ সালে ভিত্তিপ্রস্তর স্থাপনের মাধ্যমে ভবনটির নির্মাণ কাজ শুরু হয়। ১৯১৪ সালে ন্যাশনাল মিউচুয়াল বিল্ডিংটি কলম্বোতে একটি বিশ্বব্যাপী বীমা কোম্পানি, ন্যাশনাল মিউচুয়াল লাইফ অ্যাসোসিয়েশন অফ অস্ট্রেলিয়া লিমিটেডের প্রধান কার্যালয় হিসেবে খোলা হয়েছিল। উদ্বোধনের সময় এটি ছিল কলম্বোর সবচেয়ে উঁচু ভবন। এটি গ্রিক ও রোমান স্থাপত্য শৈলীতে নকশা করা হয়। ভবনের প্রবেশপথে প্রাচীন গ্রীক স্থাপত্যের অনুকরণে তৈরি করিন্থিয়ান স্তম্ভ রয়েছেল। এটিতে রয়েছে একটি বৃত্তাকার কাচের গম্বুজ যার কেন্দ্রীয় অলিন্দটি সরু হয়ে গেছে, যা সাত তলার বৃত্তাকার অভ্যন্তরীণ হলগুলিতে আলো প্রবেশ করতে সাহায্য করে। এটি এশিয়ার সবচেয়ে উঁচু ঝাড়বাতি দ্বারা সজ্জিত।  ১৯৯৬ সালে কলম্বো কেন্দ্রীয় ব্যাংকের এই ভবনটি লিবারেশন টাইগার্স অফ তামিল ইলমের আক্রমণে ব্যাপকভাবে ক্ষতিগ্রস্ত হয়।   ২০১১ সালে ভবনটি সেন্ট্রাল ব্যাংক অফ শ্রীলঙ্কা (সিবিএসএল) অধিগ্রহণ করে। এরা জাদুঘরটিকে টিকিয়ে রাখার জন্য ব্যাপক সংস্কার ও মেরামতের কাজও করে। শ্রীলঙ্কার অর্থনৈতিক ইতিহাস জাদুঘরটি আনুষ্ঠানিকভাবে ২০১৩ সালে খোলা হয়। সিএসবিএল ভবনটির নাম পরিবর্তন করে সেন্ট্রাল পয়েন্ট বিল্ডিং রাখে, যা কলম্বোর মধ্যে এর কেন্দ্রীয় অবস্থানকে প্রতিফলিত করে।     জাদুঘর  জাদুঘরে খ্রিস্টপূর্ব তৃতীয় শতাব্দীর প্রচলিত মুদ্রা থেকে শুরু করে আধুনিক সময়ে প্রচলিত মুদ্রা এবং ব্যাংক নোট পর্যন্ত প্রদর্শনীতে রয়েছে। এখানে অনুরাধাপুর যুগের মুদ্রা রয়েছে। অনুরাধাপুর যুগ হলো শ্রীলঙ্কার ইতিহাসে একটি গুরুত্বপূর্ণ সময়, যা খ্রিস্টপূর্ব ৪র্থ শতাব্দী থেকে ১১শ শতাব্দী পর্যন্ত বিস্তৃত ছিল। এই সময়কালে, অনুরাধাপুর শহরটি শ্রীলঙ্কার রাজধানী হিসেবে গুরুত্বপূর্ণ ভূমিকা পালন করে। জাদুঘরে রয়েছে পোলোন্নারুয়া থেকে কোট্টে রাজ্যের যুগ (১০১৭ খ্রিস্টাব্দ - ১৫৯৭ খ্রিস্টাব্দ)-এর মুদ্রা। এছাড়া এখানে পর্তুগিজ, ডাচ এবং ব্রিটিশ ঔপনিবেশিক যুগ থেকে আধুনিক যুগ পর্যন্ত ব্যবহৃত মুদ্রা, স্মারক মুদ্রা এবং নোট অন্তর্ভুক্ত রয়েছে।    পরিদর্শনের সময়  কলম্বোর অর্থনৈতিক ইতিহাস জাদুঘর সোমবার থেকে শুক্রবার প্রতিদিন সকাল ৯.০০ টা থেকে বিকাল ৫.০০ টা পর্যন্ত সাধারণ জনগণের জন্য খোলা থাকে। সরকারি ছুটির দিন এবং ব্যাংক ছুটির দিনে জাদুঘরটি খোলা থাকে না। এই জাদুঘরে প্রবেশের জন্য কোনও প্রবেশে মূল্য নেই।    অন্যান্য ব্যাংকিং জাদুঘর  কলম্বোতে ন্যাশনাল সেভিংস ব্যাংক, ব্যাংক অফ সিলন, পিপলস ব্যাংক এবং হ্যাটন ন্যাশনাল ব্যাংকেরও ছোট ছোট জাদুঘর রয়েছে। তবে, শ্রীলঙ্কার কেন্দ্রীয় ব্যাংকের অর্থনৈতিক ইতিহাস জাদুঘরে আরও অনেক বেশি তথ্য পাওয়া যায়।    তথ্যসূত্র   বিষয়শ্রেণী:এশিয়ার মুদ্রা জাদুঘর বিষয়শ্রেণী:শ্রীলঙ্কার মুদ্রা বিষয়শ্রেণী:কলম্বোর জাদুঘর বিষয়শ্রেণী:শ্রীলঙ্কার অর্থনৈতিক ইতিহাস
ভর দো ঝোলি মেরি ইয়া মুহম্মাদ () হল একটি উর্দু কাওয়ালি যা পূর্ণম এলাহাবাদি লিখেছিলেন এবং ১৯৭০-এর দশকে সাবরি ভ্রাতৃবর্গ গেয়েছিলেন। পরে, এটি ২০১৫ সালের বলিউড চলচ্চিত্র বজরঙ্গি ভাইজানে ব্যবহৃত হয়েছিল। ছবির সংস্করণটি গেয়েছেন ভারতীয় গায়ক আদনান সামী।   বিতর্ক  ইএমআই পাকিস্তান কবির খান, সালমান খান এবং আদনান সামীর কাছে কপিরাইট শর্ত পূরণ না করে গানটি ব্যবহার করা বন্ধ করতে চিঠি লিখেছিল। গানটি লিখেছেন পূর্ণম এলাহাবাদি এবং গেয়েছেন হাজী গোলাম ফরিদ সাবরি এবং হাজি মকবুল সাবরি।   তথ্যসূত্র   বিষয়শ্রেণী:মুহাম্মাদের সাংস্কৃতিক চিত্রায়ণ বিষয়শ্রেণী:পাকিস্তানি গান বিষয়শ্রেণী:ভারতীয় শাস্ত্রীয় সঙ্গীত বিষয়শ্রেণী:কাউয়ালি বিষয়শ্রেণী:ভারতীয় চলচ্চিত্রের গান বিষয়শ্রেণী:২০১৫-এর গান
আবুল মাহাসিন আজিজ জামালুদ্দিন ইউসুফ () ছিলেন বার্সবের পুত্র এবং ১৪৩৮ সালের ৭ জুন থেকে ৯ সেপ্টেম্বর পর্যন্ত মিশরের একজন মামলুক সুলতান ছিলেন।   জীবনী  সুলতান বার্সবের মৃত্যুর পর ১৪৩৮ সালে তার পঁচিশ বছর বয়সী পুত্র ইউসুফ সিংহাসন লাভ করেন। তবে, তার অভিভাবক জাকমাক একটি ষড়যন্ত্র রচনা করে তাকে ক্ষমতা থেকে সরিয়ে দেন এবং নিজেই সালতানাত দখল করে নেন। ইউসুফ মাত্র ৯৪ দিন রাজত্ব করেছিলেন। তাকে প্রথমে কায়রো এবং পরে আলেকজান্দ্রিয়ায় বন্দি করা হয়। ইবনে তাগরিবিরদির মতানুসারে, তিনি বন্দিকালীন সময়ে বেশ আরামদায়ক পরিবেশে বাকি জীবন অধ্যয়ন করে কাটিয়েছেন।   তথ্যসূত্র   গ্রন্থপঞ্জী     বিষয়শ্রেণী:মৃত্যুর সাল অজানা বিষয়শ্রেণী:১৪২০-এর দশকে জন্ম
ক্যারল মার্গারেট হ্যাণ্ডলি (বিবাহপূর্ব টেলর; জন্ম ১৭ই অক্টোবর ১৯২৯) ক্যামডেন স্কুল ফর গার্লসের একজন ব্রিটিশ প্রাক্তন প্রধান শিক্ষিকা (১৯৭১ - ১৯৮৫) এবং ক্লাসিক্যাল অ্যাসোসিয়েশনের সভাপতি (১৯৯৬ - ১৯৯৭)। তিনি এখন কেমব্রিজের উলফসন কলেজের ধ্রুপদী সভ্যতার শিক্ষক। তিনি স্কুল এবং বিশ্ববিদ্যালয়ে ধ্রুপদী সভ্যতা শিক্ষার জন্য দীর্ঘকাল ধরে তাঁর প্রচারণা করেছেন। এর পাশাপাশি তিনি ক্লাসিক্যাল শিক্ষকদের জয়েন্ট অ্যাসোসিয়েশন ও কেমব্রিজ বিশ্ববিদ্যালয়ে শিক্ষাদান এবং পরীক্ষার উপকরণগুলির উপর তাঁর কাজের জন্য পরিচিত।   কর্মজীবন  ১৯৫১ সালে ইউসিএল -এ ধ্রুপদী বিএ শেষ করার পর, ক্যারল হ্যাণ্ডলি ১৯৫২ সালে লন্ডনের কুইন্স গেট স্কুলে তাঁর শিক্ষকতা জীবন শুরু করেন। তিনি ১৯৫৬ সালে ক্যামডেন স্কুল ফর গার্লস- এ চলে যান একজন ধ্রুপদী শিক্ষক হিসেবে বরিষ্ঠ ধ্রুপদী শিক্ষিকা হয়ে ওঠেন। ১৯৫৬ সালে ক্যারল হ্যাণ্ডলি উপপ্রধান এবং ১৯৭১ সালে প্রধান শিক্ষিকা হন। তিনি ১৯৮৫ সালে ক্যামডেন স্কুল ফর গার্লস থেকে অবসর নেন।  এই পুরো সময় জুড়ে ক্যারল হ্যাণ্ডলি ক্লাসিক্যাল টিচার্সের জয়েন্ট অ্যাসোসিয়েশনের সাথে জড়িত ছিলেন এবং ১৯৬৮ সালে ডেভিড রেবার্ন এবং জন শারউড স্মিথের সাথে জেএসিটি গ্রীক সামার স্কুলের সহ-প্রতিষ্ঠাতা ছিলেন। ১৯৮৬ সালে যখন মূল মিলনস্থল,চেলটেনহ্যামের  ডিন ক্লোজ স্কুল অনুপলব্ধ হয়ে যায়, তখন তিনি গ্রীক সামার স্কুলের নতুন অবস্থানের জন্য ব্রায়ানস্টন স্কুল খুঁজে পেতে গুরুত্বপূর্ণ ভূমিকা পালন করেছিলেন। পরিচালক হিসাবে ডেভিড রেবার্নের স্থলাভিষিক্ত হওয়া জেমস মরউডের সাথে তিনি ঘনিষ্ঠভাবে কাজ করেছিলেন।  ১৯৯১ থেকে ২০০৫ সাল পর্যন্ত, ক্যারল হ্যাণ্ডলি কেমব্রিজের  ইনস্টিটিউট অফ কন্টিনিউয়িং এডুকেশনে রিডিং গ্রীক কোর্সের পরিচালক ছিলেন। এই সময়কালের মধ্যে, ১৯৯৬ সালে, ক্যারল হ্যাণ্ডলি ক্লাসিক্যাল অ্যাসোসিয়েশনের সভাপতি হন এবং ১৯৯৭ সালে তাঁর সভাপতির ভাষণ থিংস দ্যাট ম্যাটার নামে প্রকাশিত হয়।১৯০৩ সালে ক্লাসিক্যাল অ্যাসোসিয়েশন প্রতিষ্ঠিত হওয়ার পর থেকে ক্যারল হ্যাণ্ডলি ছিলেন পঞ্চম মহিলা সভাপতি। তিনি এখন কেমব্রিজের উলফসন কলেজের ধ্রুপদী শিক্ষক।   ব্যক্তিগত জীবন  ক্যারল হ্যাণ্ডলি ১৯৫২ সালের ৩১শে জুলাই তারিখে এরিক হ্যাণ্ডলিকে বিয়ে করেন। নাট্যকার মেনাণ্ডারের পুনরাবিষ্কারের ক্ষেত্রে তিনি ছিলেন নেতৃস্থানীয় পণ্ডিত, তিনি ডিসকোলোসের উপর একটি গুরুত্বপূর্ণ ভাষ্য লিখেছিলেন। তিনি ইউসিএল-এ গ্রীকের অধ্যাপক ছিলেন এবং তারপর ২০১৩ সালে তাঁর মৃত্যুর আগে পর্যন্ত কেমব্রিজের ট্রিনিটি কলেজে গ্রীক চেয়ারের রেগিয়াস অধ্যাপক ছিলেন। তিনি ব্রিটিশ একাডেমির একজন ফেলোও ছিলেন।   নির্বাচিত প্রকাশনা    এ গ্রীক মাইথোলজি (ক্যারল হ্যাণ্ডলি, জেমস মরউড এবং জন টেলর, কেমব্রিজ ইউনিভার্সিটি প্রেস, ২০০২)  প্যাট ইস্টারলিংয়ের সঙ্গে (সম্পাদনা) গ্রীক স্ক্রিপ্ট: অ্যান ইলাসট্রেটেড ইনট্রোডাকশন (সোসাইটি ফর দ্য প্রমোশন অফ হেলেনিক স্টাডিজ ২০০১)  থিংস দ্যাট ম্যাটার (ক্লাসিক্যাল অ্যাসোসিয়েশন ১৯৯৭)  জেনি কোহেন, জেমস মরউড এবং জেমস নেভিলের সঙ্গে অ্যান ইণ্ডিপেণ্ডেন্ট স্টাডি গাইড টু রিডিং গ্রিক (কেমব্রিজ ইউনিভার্সিটি প্রেস, বিভিন্ন সংস্করণ)  দ্য ফিউচার অফ গ্রিক ইন স্কুলস, ডিডাসকালস (১৯৬৭) খণ্ড ২ n2 পৃ ১২ - ২২   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯২৯-এ জন্ম
কার্তিক বা কার্ত্তিক বাংলা সনের সপ্তম মাস এবং হিন্দু পঞ্জিকা ও ভারতীয় রাষ্ট্রীয় শকাব্দের অষ্টম মাস।Henderson, Helene. (Ed.) (2005) Holidays, festivals, and celebrations of the world dictionary Third edition. Electronic edition. Detroit: Omnigraphics, p. xxix.  হেমন্তের শুরু। এই মাসে কার্তিক দীপোৎসবের মতো অনেক উৎসব পালিত হয়।   নামের উৎস  মাসের নামটি কৃত্তিকা নক্ষত্রের নাম থেকে এসেছে।   উৎসব  থাম্ব| কার্তিকা ব্রত উপলক্ষে টাঙানো এক সারি আকাশ বাতি। এই মাসে বেশ কয়েকটি উল্লেখযোগ্য উৎসব পালিত হয়।Henderson, Helene. (Ed.) (2005) Holidays, festivals, and celebrations of the world dictionary Third edition. Electronic edition. Detroit: Omnigraphics, p. xxix.  সেগুলো হল:  ভাইফোঁটা  কার্তিক পূর্ণিমা  কার্তিক একাদশী  দীপাবলি (কালীপূজা, লক্ষ্মী পূজা, গোবর্ধন পূজা/অন্নকুট, ভাইফোঁটা)  বলীপ্রতিপদ   আরো পড়ুন    ভারতীয় জ্যোতির্বিজ্ঞান   তথ্যসূত্র    বহিঃসংযোগ   Festivals in Karthika masam   বিষয়শ্রেণী:কার্তিক বিষয়শ্রেণী:বাংলা পঞ্জিকার মাস *08
থাম্ব|দিয়ারিও ডি ইউকাটান দিয়ারিও ডি ইউকাটান  হ'ল একটি বড়, আঞ্চলিক মেক্সিকীয় দৈনিক পত্রিকা, যার সদর দফতর মেরিদা, ইউকাটানে অবস্থিত।  ইউকাটান উপদ্বীপের তিনটি মেক্সিকান রাজ্য - ইউকাটান, ক্যাম্পেচে এবং কুইন্টানা রু জুড়ে সংবাদপত্রটির বিস্তৃতি রয়েছে। ১৯৩৫ সালের ৩১ মে কার্লোস আর মেনান্ডেজ কর্তৃক পত্রকিাটির যাত্রা শুরু হয়েছিল।  দৈনিকটির প্রচলন রয়েছে প্রায় ৭০,০০০ অনুলিপি।   আরো দেখুন    মেক্সিকোর সংবাদপত্রের তালিকা    তথ্যসূত্র       বহিঃসংযোগ   ডায়ারিও ডি ইউকাটান  গ্রুপো মেগামিডিয়া  বিষয়শ্রেণী:স্পেনীয় ভাষার সংবাদপত্র বিষয়শ্রেণী:মেক্সিকোর সংবাদপত্র বিষয়শ্রেণী:১৯২৫-এ প্রতিষ্ঠিত প্রকাশনা
রিয়াসাত ইসলাম খাতন (জন্ম: ১ আগস্ট ১৯৮৯; রিয়াসাত খাতন নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে ভেনেজুয়েলীয় ক্লাব রায়ো সুলিয়ানোর হয়ে মধ্যমাঠের খেলোয়াড় হিসেবে খেলেন। তিনি মূলত বাম পার্শ্বীয় মধ্যমাঠের খেলোয়াড় হিসেবে খেললেও মাঝেমধ্যে ডান পার্শ্বীয় মধ্যমাঠের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলে থাকেন। তিনি প্রথম বাংলাদেশী হিসেবে ইউরোপের শীর্ষ স্তরের ক্লাবের হয়ে প্রতিযোগিতামূলক ম্যাচ খেলেছেন।  ১৯৯৬–৯৭ মৌসুমে, জার্মান ফুটবল ক্লাব ফ্রাইবুর্গারের যুব পর্যায়ের হয়ে খেলার মাধ্যমে রিয়াসাত ফুটবল জগতে প্রবেশ করেছেন এবং পরবর্তীকালে ফ্রাইবুর্গের যুব দলের হয়ে খেলার মাধ্যমে তিনি ফুটবল খেলায় বিকশিত হয়েছেন। ২০০৮–০৯ মৌসুমে, জার্মান ক্লাব হেসেন কাসেল ২-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন; হেসেন কাসেল ২-এর হয়ে তিনি ৪ ম্যাচে অংশগ্রহণ করেছেন। অতঃপর ২০০৮–০৯ মৌসুমে তিনি লোফেল্ডেনে যোগদান করেছেন। লোফেল্ডেনে মাত্র ১ মৌসুম অতিবাহিত করার পর শোয়ালমস্টাটের সাথে চুক্তি স্বাক্ষর করেছেন, যেখানে তিনি ১৪ ম্যাচে ৩টি গোল করেছেন। পরবর্তীকালে, তিনি ভাইডেনব্রুক, মারবুর্গ, লোফেল্ডেন, চেমনিৎসার ২, ক্লোপেনবুর্গ, সেলিঙ্গেনপোর্টেন, পাচাঙ্গা দিলিমান, কাউফুঙ্গেন ০৭, ক্যারিক রেঞ্জার্স, কারমার্দেন টাউন, লানেলি টাউন এবং শকুম্বিনির হয়ে খেলেছেন। ২০২২–২৩ মৌসুমে, তিনি শকুম্বিনি হতে ভেনেজুয়েলীয় ক্লাব রায়ো সুলিয়ানোতে যোগদান করেছেন।  প্রারম্ভিক জীবন রিয়াসাত ইসলাম খাতন ১৯৮৯ সালের ১লা আগস্ট তারিখে বাংলাদেশের ঢাকায় জন্মগ্রহণ করেছেন। তবে তার মাত্র ৫ বছর বয়সে তিনি তার পরিবারের সাথে জার্মানিতে স্থানান্তরিত হয়েছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৩ সালের জুলাই মাসে, রিয়াসাত বাংলাদেশ জাতীয় ফুটবল দলে স্থান পাওয়ার জন্য প্রাথমিক দলে ডাক পেয়েছিলেন, কেননা উক্ত সময়ে লডউইক ডি ক্রুইফ ২০১৩ এসএফএফ চ্যাম্পিয়নশিপে তার দলে বাংলাদেশী প্রবাসী খেলোয়াড়দের অন্তর্ভুক্ত করার জন্য খেলোয়াড়ের সন্ধান করছিলেন। তবে এসএএফএফ চ্যাম্পিয়নশিপের উক্ত মৌসুমে তাকে জাতীয় দলের মূল দলে অন্তর্ভুক্ত করা হয়নি।  তথ্যসূত্র  বহিঃসংযোগ        বিষয়শ্রেণী:১৯৮৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ঢাকার ক্রীড়াবিদ বিষয়শ্রেণী:বাংলাদেশী প্রবাসী পুরুষ ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:জার্মানিতে বাংলাদেশী অভিবাসী বিষয়শ্রেণী:কেমনিৎসার ফুটবল ক্লাবের খেলোয়াড় বিষয়শ্রেণী:ঢাকার ফুটবলার বিষয়শ্রেণী:বাংলাদেশী পুরুষ ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড়
জেমিসন রোনাল্ড "জ্যামি" রিড (জন্ম ৪ আগস্ট ১৯৭৩) একজন ব্রিটিশ প্রাক্তন রাজনীতিবিদ যিনি ২০০৫ থেকে ২০১৭ সাল পর্যন্ত কোপল্যান্ডের সংসদ সদস্য (এমপি) হিসাবে দায়িত্ব পালন করেছিলেন। লেবার পার্টির সদস্য, তিনি ২০১০ থেকে ২০১১ সাল পর্যন্ত ছায়া পরিবেশ, খাদ্য ও গ্রামীণ বিষয়ক মন্ত্রী এবং ২০১১ থেকে ২০১৪ সাল পর্যন্ত ছায়া স্বাস্থ্যমন্ত্রী ছিলেন।  রিড কামব্রিয়ার হোয়াইটহেভেনে জন্মগ্রহণ করেন এবং হোয়াইটহেভেন স্কুলে শিক্ষিত হন। তিনি ম্যানচেস্টার মেট্রোপলিটন ইউনিভার্সিটি থেকে ইংরেজিতে বিএ এবং লিসেস্টার ইউনিভার্সিটি থেকে গণযোগাযোগে এমএ ডিগ্রি অর্জন করেন।  সংসদে তার নির্বাচনের আগে, তিনি একটি নিউক্লিয়ার রিপ্রসেসিং এবং ডিকমিশনিং সাইট সেলফিল্ডে প্রেস অফিসার হিসাবে কাজ করেছিলেন এবং কোপল্যান্ড বরো কাউন্সিলে কাজ করেছিলেন।  তিনি ২১ ডিসেম্বর ২০১৬-এ ঘোষণা করেন যে সেলাফিল্ড লিমিটেডের ডেভেলপমেন্ট অ্যান্ড কমিউনিটি রিলেশনস-এর প্রধান হিসাবে একটি নতুন ভূমিকা গ্রহণের জন্য তিনি ২০১৭ সালের জানুয়ারির শেষে তার আসন থেকে পদত্যাগ করবেন, একটি উপ-নির্বাচন শুরু করে,  যা জিতেছেন কনজারভেটিভ এমপি ট্রুডি হ্যারিসন। রিড আনুষ্ঠানিকভাবে ২৩ জানুয়ারী ২০১৭-এ নর্থস্টেডের ম্যানরের স্টুয়ার্ডের পদ গ্রহণ করে পদত্যাগ করেন।   তথ্যসূত্র   বিষয়শ্রেণী:যুক্তরাজ্যের সংসদ সদস্য ২০১৫-২০১৭ বিষয়শ্রেণী:যুক্তরাজ্যের সংসদ সদস্য ২০১০-২০১৫ বিষয়শ্রেণী:যুক্তরাজ্যের সংসদ সদস্য ২০০৫-২০১০ বিষয়শ্রেণী:ইংল্যান্ডের নির্বাচনী এলাকা থেকে শ্রমিক দল (যুক্তরাজ্য) এর সংসদ সদস্য বিষয়শ্রেণী:কামব্রিয়ার সংসদ সদস্য বিষয়শ্রেণী:ম্যানচেস্টার মেট্রোপলিটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৭৩-এ জন্ম
রংপুর চিনি কল লিমিটেড বাংলাদেশের গাইবান্ধা জেলায় অবস্থিত একমাত্র ভারী শিল্প প্রতিষ্ঠান। এটি বাংলাদেশের অন্যতম প্রধান একটি চিনি কল।   অবস্থান  বাংলাদেশের উত্তরাঞ্চলের রংপুর বিভাগের গাইবান্ধা জেলার গোবিন্দগঞ্জ উপজেলার মহিমাগঞ্জে এই শিল্প কমপ্লেক্সটি অবস্থিত।মহিমাগঞ্জের রংপুর সুগার মিল এলাকায় আখ চাষ কম।চিনি নিয়ে বিপাকে রংপুর চিনিকল।   ইতিহাস  ১৯৫৪ সালে এই শিল্প প্রতিষ্ঠানটির নির্মাণ কাজ শুরু হয়ে ১৯৫৭ সালে সমাপ্ত হয় এবং ১৯৫৭-৫৮ সাল থেকে এটিতে চিনি উৎপাদন শুরু হয়।রংপুর চিনি কল লিমিটেড - তথ্য বাতায়ন। স্বাধীনতা লাভের পর, ১৯৭২ সালে বাংলাদেশ সরকার এই প্রতিষ্ঠানটিকে রাষ্ট্রায়াত্ত্ব প্রতিষ্ঠান হিসেবে ঘোষণা করে।বিএসএফআইসি-এর গঠন ইতিহাস। চিনিকলটির মালিকানাধীন সাহেবগঞ্জ বাণিজ্যিক খামারের ১ হাজার ৮৪২ জমির মধ্যে ৪৫০ একর জমি রংপুর ইপিজেড নির্মাণের জন্য সরকারিভাবে সিদ্ধান্ত গৃহীত হয়েছে।   অবকাঠামো  এই বৃহদায়তন শিল্প-কমপ্লেক্সটি চিনি কারখানা, বাণিজ্যিক খামার ও জৈব সারকারখানা এবং অফিস ও আবাসন ভাবনের সমন্বয়ে গঠিত।   উৎপাদন ক্ষমতা  এই মিলের দৈনিক আখ মাড়াই করার ক্ষমতা ১,৫০০ মেট্রিক টন এবং বার্ষিক উৎপাদনের ক্ষমতা ১৫,০০০ মেট্রিক টন।   উৎপাদিত পণ্য  চিনি। এছাড়াও চিটাগুড়, ব্যাগাস ও প্রেসমাড অন্যতম উপজাত-দ্রব্য।   আরও দেখুন   বাংলাদেশ চিনি ও খাদ্য শিল্প করপোরেশন  বাংলাদেশের চিনি কলের তালিকা   তথ্যসূত্র    বহিঃসংযোগ   রংপুর চিনি কল লিমিটেড - বাংলাদেশ চিনি ও খাদ্য শিল্প করপোরেশন-এর তথ্য বাতায়ন।  রংপুর চিনি কল লিমিটেড - গোবিন্দগঞ্জ উপজেলা-এর তথ্য বাতায়ন।  বাংলাদেশের চিনি কলগুলোর নাম ও যোগাযোগের ঠিকানা।  বিষয়শ্রেণী:১৯৫৪-এ প্রতিষ্ঠিত বিষয়শ্রেণী:বাংলাদেশের চিনিকল বিষয়শ্রেণী:গাইবান্ধা জেলা বিষয়শ্রেণী:রংপুর বিভাগ
Works of fiction set in the ০-এর দশক. (See :বিষয়শ্রেণী:০-এর উপন্যাস for novels published in that decade.)  উপন্যাস   Usage: {{FictionSetDecade|centuryyear | decadedigit | centuryname }} wherecenturyyear is the two-digit century, like 18 for 1800 to 1899, 19 for 1900-1999, 20 for 2000-2099 etc.decadedigit is the single digit decade, e.g. 5 for the years 50-59 in the above century year.centuryname is the equivalent name of that century, such as 19th for the period 1801-1900 (or 1800-1899 depending on your opinion as to whether year '0' is part of that century), 20th for 1900-1999 or 1901-2000, 21st for 2000-2099 or 2001-2100 etc. So if one were to code {{FictionSetDecade|14|3|15th}} it would generate a text of Fiction set in the 1430s plus a reference box referring to [[category:15th century fiction]]' and would generate links for 1400s in fiction, 1410s etc. through 1490s in fiction'' along with a category for 1430s in fiction.  বিষয়শ্রেণী:কথাসাহিত্য টেমপ্লেট বিষয়শ্রেণী:বছর অনুযায়ী কাজের টেমপ্লেট
লিয়াকত আলী জাটোই (; জন্ম ৫ জানুয়ারি ১৯৪৮) একজন পাকিস্তানি রাজনীতিবিদ। তিনি ১৯৯৭ সালে সিন্ধুর মুখ্যমন্ত্রী হিসেবে দায়িত্ব নেন এবং ১৯৯৮ সালে গভর্নরের শাসন জারি হওয়া পর্যন্ত এই পদে ছিলেন।   রাজনৈতিক জীবন  লিয়াকত জাটোই ১৯৭৭ সালে প্রথমবার পাকিস্তানের জাতীয় পরিষদে নির্বাচিত হন। তবে কয়েক সপ্তাহের মধ্যেই জেনারেল মুহাম্মদ জিয়াউল হক এই পরিষদ ভেঙে দেন। জিয়াউল হকের শাসনামলে ১৯৮০–৮১ সালে জাটোই ফেডারেল কাউন্সিল (মাজলিসে-শুরা)-এর সদস্য হিসেবে দায়িত্ব পালন করেন।  তিনি পরবর্তীতে ১৯৮৫, ১৯৯০ এবং ১৯৯৭ সালের নির্বাচনে অংশগ্রহণ করেন এবং প্রাদেশিক পরিষদের সদস্য নির্বাচিত হন। ১৯৯০ সালে তিনি সিন্ধু সরকারের অর্থ, আবগারি ও কর বিষয়ক মন্ত্রী নিযুক্ত হন। এই সময় থেকেই তিনি নওয়াজ শরিফের নেতৃত্বাধীন পাকিস্তান মুসলিম লীগ (নওয়াজ)-এর সঙ্গে জোটবদ্ধ হন।  ১৯৯৭ সালের নির্বাচনের পর তিনি সিন্ধুর মুখ্যমন্ত্রী নির্বাচিত হন এবং ১৯৯৮ সালের অক্টোবর মাসের শেষ পর্যন্ত দায়িত্ব পালন করেন। এরপর আইনশৃঙ্খলা পরিস্থিতির কারণে সিন্ধুতে গভর্নরের শাসন জারি করা হয়।  ২০০২ সালে তিনি জাতীয় পরিষদে নির্বাচিত হন এবং ফেডারেল মন্ত্রিসভায় অন্তর্ভুক্ত হন। প্রথমে তিনি শিল্প মন্ত্রণালয়ের দায়িত্ব পান এবং পরে পানি ও বিদ্যুৎ মন্ত্রণালয়ের দায়িত্ব পালন করেন।  ১৯৯৮ থেকে ২০০৭ সালের মধ্যে দাদু জেলায় তার রাজনৈতিক প্রভাব দৃশ্যমান ছিল এবং এ সময় তিনি কখনো পরাজিত হননি। তবে ২০০৭ সালে বেনজির ভুট্টো হত্যাকাণ্ডের পর সারা সিন্ধুতে প্রতিবাদ শুরু হয় এবং পাকিস্তান পিপলস পার্টি (পিপিপি)-এর কর্মীরা দাদুতে তার বাড়িতে অগ্নিসংযোগ করে। এ ঘটনার পর সহানুভূতির কারণে তিনি পিপিপি প্রার্থীর কাছে আসন হারান।  নওয়াজ শরিফের নির্বাসনকালে তিনি সিন্ধ আওয়ামি ইত্তেহাদ গঠন করেন এবং পরে শরিফ পাকিস্তানে ফেরার পর দলটি পাকিস্তান মুসলিম লীগ (নওয়াজ)-এর সঙ্গে একীভূত করেন।  তবে ২০১৩ সালের সাধারণ নির্বাচনে তিনি পিএমএল(এন) প্রার্থী হিসেবে প্রতিদ্বন্দ্বিতা করেন এবং হাকিম জাফর আলী খান লাখারির পুত্র ইমরান জাফর লাখারির কাছে ৪৫,০০০ ভোটের ব্যবধানে পরাজিত হন।  ২০১৭ সালের এপ্রিলে তিনি পাকিস্তান তেহরিক-ই-ইনসাফ (পিটিআই)-এ যোগ দেন।  ২০১৮ এবং ২০২৪ সালের সাধারণ নির্বাচনে তিনি প্রতিদ্বন্দ্বিতা করেন, তবে দুবারই সাবেক ফেডারেল মন্ত্রী হাকিম জাফর আলী খান লাখারির ছেলে ইরফান জাফর লাখারির কাছে পরাজিত হন।   তথ্যসূত্র   বিষয়শ্রেণী:সিন্ধুর মুখ্যমন্ত্রী বিষয়শ্রেণী:ক্যাডেট কলেজ পেটারোর প্রাক্তন শিক্ষার্থী বিষয়শ্রেণী:জীবিত ব্যক্তি বিষয়শ্রেণী:১৯৪৮-এ জন্ম বিষয়শ্রেণী:বালুচ রাজনীতিবিদ বিষয়শ্রেণী:সিন্ধু প্রাদেশিক পরিষদের সদস্য অসম্পূর্ণ বিষয়শ্রেণী:পাকিস্তান তেহরিক-ই-ইনসাফের রাজনীতিবিদ বিষয়শ্রেণী:পাকিস্তান মুসলিম লীগের (এন) রাজনীতিবিদ বিষয়শ্রেণী:জাটোই পরিবার বিষয়শ্রেণী:সিন্ধু এমপিএ ১৯৯৭–১৯৯৯ বিষয়শ্রেণী:পাকিস্তান মুসলিম লীগ (কিউ) এর রাজনীতিবিদ বিষয়শ্রেণী:দাদু জেলার ব্যক্তি বিষয়শ্রেণী:সিন্ধু বিশ্ববিদ্যালয়ের প্রাক্তন শিক্ষার্থী
কামরূপী লিপি"The Assamese script of the period from the fifth to the thirteenth century may be termed as the ancient Assamese script or the Kamarupi script"  (পুরাতন অসমীয়া লিপি) হলো ত্রয়োদশ শতকের পূর্ববর্তীকালে প্রাচীন কামরূপ অঞ্চলে প্রচলিত একটি পুরাতন লিপি৷ অনেকে এই লিপি থেকে অসমীয়া লিপির উদ্ভব হয়েছে বলে মনে করেন৷ কামরূপী লিপি ক্রমে মধ্যযুগীয় অন্তর্বর্তী অসমীয়া লিপি ও বর্তমানে আধুনিক অসমীয়া লিপির উদ্ভব ঘটিয়েছে, যা পূর্ব নাগরী লিপির সাথে সম্পর্কযুক্ত৷  ইতিহাস কামরূপী লিপি মূলত গুপ্ত লিপি থেকে উদ্ভূত,"The a, i, ka, ga, na, ta, da, na, ma, ra and va of the Umachal and Barganga inscriptions are fairly similar to those of the Allahabad inscription (of Samudragupta)"  যা ব্রাহ্মী লিপিরই পরিবর্তিত ও বিকশিত রূপ৷ এই গুপ্ত লিপিই কামরূপে স্বমহিমায় বিবর্তিত হয়৷ ভাস্করবর্মণ আবিষ্কৃত নিধনপুর তাম্রলিপির লিখনযুগের আগে অবধি কামরূপে এই লিপিই প্রচলিত ছিলো বলে মনে করা হয়৷ কর্ণসুবর্ণ|কর্ণসুবর্ণে আবিষ্কৃত এই লিপিতে কুটিল লিপির বৈশিষ্ট্য, প্রভাব ও পরিবর্তন লক্ষণীয়৷"...Nidhanpur grant belongs to a later date having many elements from the so called western style of writing.  This grant can be said to have been written in Kutila alphabets."  কিছুক্ষেত্রে কামরূপী লিপির উৎস হিসাবে কুটিল লিপিকে ধরা হলেও তা সর্বজনগ্রাহ্য নয়৷   কামরূপ শিলালেখসমূহ এই সময়ের মধ্যেই আবিষ্কার হয়, যা ঐসময়ে লিপির বিবর্তনকে প্রদর্শিত করে৷ আবিষ্কৃত পঞ্চম শতাব্দীর উমাচল শিলালিপি ও নগাজরী-খনিকরগাঁও শিলালিপি গুলির সাথে গুপ্ত লিপির পূর্বাঞ্চলীয় ধরনের অনেক মিল পাওয়া যায়৷ এই লিপিই বহু শতাব্দী ধরে দ্বাদশ শতাব্দীর প্রাক-অসমীয়া লিপির রূপ পায় যার নিদর্শন কানাই-বড়সিবোয়া শিলালিপিতে পাওয়া যায়৷  বিশ্লেষক এস. এন. শর্মার পর্যবেক্ষণে ষষ্ট থেকে দ্বাদশ শতাব্দী অবধি আসামে প্রচলিত লিপিকে প্রাচীন কামরূপ লিপি বলা চলে৷ বরং তার পরবর্তী সময়ে উদ্ভূত বিবর্তিত লিপিকে পুরাতন অসমীয়া লিপি বলাই শ্রেয়৷Assam district gazetteers - Volume 6 (1976), Page 478 "S. N. Sarma has observed that the Assamese script pertaining to the period from the 6th century to the twelfth century can be termed as the ancient Kamrupi script."  বৈচিত্র মধ্যযুগের শেষের দিকে কামরূপী লিপির কিছু উল্লেখ্য বৈচিত্র দেখা যায়, সেগুলি হলো - ১) গড়গাঁয়া; যা গড়গাঁও অঞ্চলের বৈচিত্র, ২)বামুনিয়া; এটি মূলত উচ্চবর্ণীয় ব্রাহ্মণদের দ্বারা ব্যবহৃত সংস্কৃত লেখার উপযুক্ত এবং ৩)কায়থেলি;   বৈচিত্রটি ছিলো কায়স্থদের ব্যবহৃত লিপি, যা আসামে লাখরি নামেও পরিচিত ছিলো৷Les Langues Ecrites Du Monde: Releve Du Degre Et Des Modes D'Utilisation (1978), p.39 আরও দেখুন  কামরূপী প্রাকৃৃত  কামরূপী উপভাষা   তথ্যসূত্র   বিষয়শ্রেণী:ব্রাহ্মী লিপি বিষয়শ্রেণী:কামরূপী সংস্কৃতি বিষয়শ্রেণী:ভারতের ভাষাগত ইতিহাস